```
**কাজী মাসুম আখতার** ( জন্ম:- ১৯৭১ ) হলেন একজন ভারতীয় বাঙালি শিক্ষক, প্রাবন্ধিক, শিক্ষাবিদ ও বিশিষ্ট সমাজসেবী। সাহিত্যের ক্ষেত্রে বিশেষ অবদানের জন্য তিনি ভারত সরকার কর্তৃক দেশের চতুর্থ সর্বোচ্চ বেসামরিক পদ্মশ্রী পুরস্কারে ভূষিত হন।
```

মাসুম আখতারের জন্ম পশ্চিমবঙ্গের হাওড়া জেলার এক গ্রামে। তার বিদ্যালয়ের পাঠ আমতা ১ নম্বর সমষ্টি উন্নয়ন ব্লকের বসন্তপুর হাই স্কুলে। তারপর কলেজের উচ্চ শিক্ষা কলকাতার মৌলানা আজাদ কলেজ। স্কটিশ চার্চ কলেজ থেকে ইতিহাসে অনার্স সহ বি.এ পাশ করেন। পরে  কলকাতা বিশ্ববিদ্যালয় হতে স্নাতকোত্তর ডিগ্রি লাভ করেন। সহকারী শিক্ষক হিসাবে কাজ করেন সুলতানপুর জুনিয়র হাইস্কুলে। তারপর ২০১২ খ্রিস্টাব্দে কলকাতার বন্দর এলাকার রাজাবাগান থানার তালপুকুর আরা হাই মাদ্রাসার প্রধান শিক্ষক নিযুক্ত হন। নিজের দায়িত্বে বাল্যবিবাহ রোধে সচেতনা গড়ে তুলতে প্রয়াসী হন এবং সেই সঙ্গে তিনি বিদ্যালয়ে রবীন্দ্রনাথ ঠাকুর, সুভাষচন্দ্র বসু, স্বামী বিবেকানন্দ সহ মনীষীদের জন্মবার্ষিকী পালন এবং ইসলামিক মৌলবাদীদের ফতোয়া অগ্রাহ্য করে  মাদ্রাসায়  পড়ুয়াদের  জাতীয় সঙ্গীত গাওয়া চালু করেন। তার সেই প্রচেষ্টায় সকলের সামনে তাকে হেনস্থা হতে হয়।  ২০১৫ খ্রিস্টাব্দের ২৬ মার্চ আক্রান্ত হন এবং প্রবল প্রহারে তাকে এলাকা ছাড়া করা হয়।  

 দীর্ঘদিন মৃত্যুর সঙ্গে লড়াই করে তিনি সুস্থ হন।

২০১৬ খ্রিস্টাব্দে যাদবপুরের কাটুজুনগর স্বর্ণময়ী উচ্চ বিদ্যালয়ের প্রধান শিক্ষক হিসাবে যোগ দেন। বর্তমানে তিনি হরনাথ বিদ্যালয়ে প্রধান শিক্ষক।

পুরস্কার ও সম্মাননা
-------------------

কাজী মাসুম আখতার ২০১৬ খ্রিস্টাব্দে শ্রেষ্ঠ প্রধান শিক্ষক হিসাবে 'দ্রোণাচার্য পুরষ্কার' লাভ করেন। ২০১৭ খ্রিস্টাব্দে পশ্চিমবঙ্গ সরকার তাকে **শিক্ষারত্ন** সম্মান প্রদান করে। ওই বছরেই সমাজ সংস্কারক হিসেবে 'শ্যামাপ্রসাদ সম্মান' পান তিনি।

২০২০ খ্রিস্টাব্দে ভারত সরকার সাহিত্য ও শিক্ষাক্ষেত্রে অবদানের জন্য দেশের চতুর্থ সর্বোচ্চ বেসামরিক পুরস্কার পদ্মশ্রীতে ভূষিত করে।

তথ্যসূত্র
---------


1. ↑  "पश्चिम बंगाल के काजी मासूम अख्तर को पद्मश्री पुरस्कार"। *KhabarTak* (হিন্দি ভাষায়)। ২৭ জানুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  "পদ্মশ্রী পেলেন মমতার 'শিক্ষারত্ন' কাজি মাসুম আখতার"। সংগ্রহের তারিখ ২০২৩-০৮-০৬।
3. ↑  "স্কুলে জাতীয় সংগীত শুরুর চেষ্টায় প্রাণ খোয়াচ্ছিলেন, অবশেষে পদ্মশ্রী কাজী মাসুম আখতার!"। সংগ্রহের তারিখ ২০২৩-০৮-০৬।
4. ↑  "Headmaster Beaten, Banned from Madrasa for Asking Pupils to Sing National Anthem"। *Arup Chanda*। The New Indian Express। ৪ জানুয়ারি ২০১৬। সংগ্রহের তারিখ ১২ এপ্রিল ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Kolkata: Madrasa headmaster thrashed for teaching National Anthem to students"। Zee News। ৬ জানুয়ারি ২০১৬। সংগ্রহের তারিখ ১২ এপ্রিল ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "पद्मश्री अवॉर्ड पाने वाले काजी मासूम अख्तर बोले, 'अगर और भी खून बहाना पड़े तो मैं तैयार हूं'"। *Zeenews* (হিন্দি ভাষায়)। ৩০ জানুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  "Padma awardee Muslim teacher 'fears for life' in Mamata's Bengal, calls CAA protesters actors"। ThePrint। ২৮ জানুয়ারি ২০২০। সংগ্রহের তারিখ ১২ এপ্রিল ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
8. ↑  "Madrassa teacher attacked for teaching students to sing national anthem"। *The Times of India*। ৭ জানুয়ারি ২০১৬। সংগ্রহের তারিখ ১২ এপ্রিল ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)